<classify> MKUU wa Mkoa wa Mtwara, Gelasius Byakanwa amesema miongoni mwa miradi ambayo Rais John Magufuli anatarajia kuzindua na kuweka jiwe la msingi ni pamoja na upanuzi wa Uwanja wa Ndege wa Mtwara. Rais Magufuli atawasili mkoani hapa kesho, ambapo atatembelea wilaya zote za mkoa huu, ikiwa ni pamoja na kuzindua kwa miradi mbalimbali ya maendeleo.Ziara hiyo ni ya kikazi ya kiserikali ambapo itaanzia Aprili 2 hadi Aprili 4, mwaka huu na kufanya uzinduzi huo katika miradi mbalimbali ya maendeleo mkaoni hapa. Alisema kuwa, mradi huo wa uwanja wa ndege ni wa kisasa ambao utakuwa kichocheo kikubwa katika uwekezaji wa mkoa huo. Uwanja huo wa ndege unaenda kubadilishwa daraja kutoka daraja la 3C na kwenda daraja la 4E daraja ambalo ni kubwa ikilingalishwa na hapo awali.Huu ni uwekezaji mkubwa kwa mkoa wa Mtwara kwani upanuzi huu utachochea fursa mbalimbali za uwekezaji kutoka ndani na nje ya nchi kwa hiyo haya ni maendeleo makubwa kwa mkoa huu na nchi kwa jumla, alisema Byakanwa.Hata hivyo, Rais huyo ataweka jiwe la msingi katika kiwanda cha kubangua korosho cha Yalin kinachomilikiwa na Wachina ambapo baada ya kukamilika kinadaiwa kuwa kitakuwa na uwezo wa kubangua tani 27 kwa siku. Kwa upande wake, Mkuu wa Wilaya ya Mtwara, Evod Mmanda alisema, upanuzi wa uwanja huo ni muhimu kwa sababu utawezesha ndege nyingi kuweza kutua, ikiwemo za abiria na mizigo.Uwanja huo utakuwa wa kisasa na kuufanya uweze kutumika saa 24 kwa hiyo upanuzi huo ni wa muhimu sana kwa Mkoa wa Mtwara nikiashiria kwamba mtwara inapanuka, alisema Mmanda.Hata hivyo, Rais Magufuli mbali na miradi hiyo lakini pia ataweka jiwe la msingi barabara ya uchumi wa korosho ya kilometa 210 barabara ambayo hutumika kupitisha zao hilo. Barabara hiyo in kutoka Mtwara, Tandahimba, Newala hadi Masasi ambapo kwa awamu ya kwanza ni kilometa 50 tu kutoka Mtwara hadi Mnivata katika wilaya hiyo.  <topic>: KITAIFA 